
Helsehjelp ved kjønnsinkongruens

Dette er en mal for hvordan du kan strukturere et oppsummerende journalnotat fra samtaler med klienter som oppsøker helsehjelp ved kjønnsinkongruens. Det kan for eksempel brukes i forbindelse med tverrfaglig samarbeid, viderehenvisning eller epikrise.

Det er også en veileder til hva som kan være innholdet i utforskende samtaler med klienter fra denne gruppen. Det er en oversikt over faktorer som er relevante og viktige ved helsehjelp ved kjønnsinkongruens. 

Hensiktsmessig omfang av samtaler og dokumentasjon avhenger av klientens behov og situasjon, din rolle som helsepersonell, og kontektsen som helsehjelpen foregår i. Ha et bevisst forhold til hva journalnotatet skal brukes til, eksempelvis hvem som er mottager av henvisning/epikrise.

Dokumentet er utviklet av Silje-Håvard Bolstad og Esben Esther P. Benestad




Mal for oppsummeringsnotat ved kjønnsinkongruens

Skriv tidspunkt, omfang og varighet av kontakten.

Kjønnsinkongruens og dysfori
Ønske om og forventninger til behandling
Seksuell helse og fertilitet
Minoritetsstress, sosial støtte, beskyttelsesfaktorer
Psykisk helse
Somatisk helse
Vurdering
Videre oppfølging, samarbeid fastlege




Utdypende beskrivelse, eller veileder til utforskende samtaler

Kjønnsinkongruens og dysfori
Tildelt kjønn ved fødsel.
Kjønnsidentitet.
Foretrukket pronomen.
Hvor på kjønnskartet klienten plasserer seg selv, eksempelvis «ytterst i hjørnet av den mannlige delen av kjønnskartet», eller «inn mot midten». Skanne kjønnskartet til journal.
Om en presenterer seg som opplevd kjønn hele tiden, i noen situasjoner, kun på internett.

Kjønnshistorien: Hvordan følelser/tanker/opplevelser/erfaringer om kjønnsidentitet har utviklet seg gjennom livet.
Alder ved: kjenne på følelsen, erkjennelse om egen identitet, komme ut, sosial navneendring, formell navneendring, endret juridisk kjønn.

Misnøye med hvilke kroppsdeler eller kroppslige egenskaper.
Resultat av HBDS (oppgi hvilke spørsmål som er gitt 1 poeng dvs. sterk misnøye). Skanne HBDS til journal.

Ønske om og forventninger til behandling
Hva slags tilbud/behandlinger som ønskes, eksempelvis hormoner, kirurgi, hårfjerning, hjelpemidler (proteser/binder), terapi-/støttesamtaler. Nå eller i fremtiden, og i hvilken rekkefølge.

Refleksjoner omkring mulighet for behandlingsmisnøye eller endring av selvoppfatning.
Betraktninger omkring valg av behandlingstjeneste/lege (f.eks. offentlig versus privat).

At klienten har fått informasjon om effekt og risiko/bivirkninger.
Ønskede effekter. Ikke ønskede effekter.
Effekter på kropp og psykisk helsegevinst.

Seksuell helse og fertilitet
Seksuelt aktiv eller ikke. Seksuelle erfaringer alene og med partner. Aktuell partnerrelasjon. 
Avkrefter eller bekrefter seksuelle traumer/grenseoverskridelser.
Ønske om å få egne biologiske barn. Ønske om å fryse ned sæd/egg.

Minoritetsstress, sosial støtte, beskyttelsesfaktorer
Hvordan familie og venner stiller seg til kjønnsidentitet og evt. kroppsjusterende behandling.
Tilhørighet til miljø av andre med likende identitet eller erfaringer. Deltagelse i samtalegrupper.
Reaksjoner (positive/negative) knyttet til å komme ut eller å presentere seg som opplevd kjønn.
Mobbing / diskriminering – kjønnsrelatert eller ikke?
Eventuelt: Ressurser, stolthet, sterke sider, interesser.

Psykisk helse
Hvordan en har hatt det de siste par måneder, eksempelvis omfang av nedstemthet eller engstelse.
Selvmordstanker de siste par måneder og tidligere i livet. Tenkt på metode. Hatt en konkret plan. Noensinne forsøkt selvmord.
Hallusinoseerfaringer.
Rusmiddelavhengighet.
Omfang av pågående og tidligere psykisk helsehjelp inkl. medisinering, eventuelt diagnoser.

Somatisk helse
Pågående behandling/medisinering.
Alvorlig eller kronisk sykdom/tilstand.
Noensinne hatt lengre sykehusinnleggelser.
Arvelige belastninger: hjerte/karsykdommer, blodpropp.
Røykevaner.

Vurdering
Har kjønnsinkongruens vedvart over tid? Omfang av selvpresentasjon som opplevd kjønn?

Kjønnsopplevelsen er ikke et symptom på psykisk lidelse eller identitetsforvirring.

Ingen somatiske/psykiske kontraindikasjoner. Under aktiv behandling?

Klienten er samtykkekompetent for avgjørelser om egen kropp, helse og behandling. Er i stand til å følge opp egen behandling og oppfølging fra helsepersonell.

Videre oppfølging, samarbeid fastlege
Behov for psykososial oppfølging?
Baseline blodprøve.
Navn på hormonforeskrivende/oppfølgende lege, eller kirurg.
Navn på fastlege.





Appendiks

Z76.80 Kjønnsinkongruens i ungdom og voksen alder
Kjønnsinkongruens i ungdom og voksen alder karakteriseres av en markert og vedvarende inkongruens mellom et individs opplevde kjønn og tildelte kjønn, som ofte leder til et ønske om endring, for å leve og bli akseptert som en person av det opplevde kjønn, gjennom hormonbehandling, kirurgi eller annen helsehjelp for å få kroppen til å samsvare, så mye som ønskelig og i den utstrekning det er mulig, med det opplevde kjønn. Diagnosen kan ikke stilles før starten av puberteten. Diagnosen kan ikke stilles på bakgrunn av oppførsel eller preferanser utenfor normen for det tildelte kjønn alene.

https://finnkode.ehelse.no/#icd10/0/0/0/3135392


